Նման արգելակումի համար, անպայման պէտք չէ սպասել Ապրիլ 24-ի օրերուն, ինչպէս պատահեցաւ շուրջ 2 ամիս առաջ, Օրէնճ Քաունթիի մէջ, ուր կարեւոր յաղթանակ մը տարինք…։ Կը բաւէ, որ մեր աչքերն ու ականջները բաց պահենք թրքական խայտառակ յելուզակութիւններու դիմաց, որովհետեւ Էրտողան ու գործակիցները, նա՛եւ Ալիեւի Պաքուն պատրաստ են օր աւուր սկուտեղի վրայ անհամար առիթներ ընծայելու մեզի եւ իրենց ոճրային վարմունքին ենթակայ ժողովուրդներուն։